Diari Oficial de la Generalitat Valenciana


Sumari del DOGV 4791, del 06-07-2004 (2004/7004)

ORDE de 15 de juny de 2004, del conseller de Cultura, Educació i Esport, per la qual es convoquen ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7004


Data del document
:   15-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ajuda pública
    * centre d'investigació
    * universitat
    * suport econòmic
    * personal d'investigació

ORDE de 15 de juny de 2004, del conseller de Cultura, Educació i Esport, per la qual es convoquen ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora. [2004/X7004]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc normatiu en el qual s'ha de desplegar l'actuació de la Generalitat en esta matèria i les finalitats essencials que han de perseguir tals activitats de foment i de coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
El programa de Promoció que s'inclou en els Pressuposts de la Generalitat Valenciana per a l'exercici 2004, establix i dota un sistema d'ajudes a la investigació que té entre els objectius bàsics incrementar els recursos humans del sistema valencià d'investigació científica i desenvolupament tecnològic, i la seua qualificació, tot facilitant la formació, el perfeccionament, la intercomunicació del personal investigador i la difusió dels resultats de la investigació, entre altres actuacions.
  
Per tot això, fent ús de les atribucions que em conferix l'article 35 de la Llei de Govern Valencià i el Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport,
  
ORDENE
  
Primer
  
Es convoquen les ajudes per a fomentar la formació de personal investigador per mitjà de la contractació de doctors, per part d'entitats que tinguen finalitat investigadora, i s'aproven les bases per les quals es regirà la seua concessió, que s'inclouen com a annex de la present orde.
  
Segon
  
D'acord amb el que establix la Llei 17/2003, de 30 de desembre, de Pressuposts de la Generalitat Valenciana per a l'exercici 2004, les ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora es financen a càrrec de la secció 09, programa 542.50 €Promoció d'I+D+I?, línia T4015000 amb un import de 934.633,33 euros. Esta actuació pot ser finançada pel Fons Social Europeu.
  
DISPOSICIONS FINALS
  
Primera
  
Es faculta el director general d'Universitats i Investigació perquè dicte les resolucions necessàries per a l'aplicació, el desplegament i la interpretació de la present orde, i es delega en ell la competència per a resoldre la concessió o la denegació de les ajudes a què fa referència esta convocatòria.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que esgota la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes comptador des de l'endemà de la publicació de la present orde en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present orde en el Diari Oficial de la Generalitat Valenciana.
  
València, 15 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Bases de la convocatòria d'ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora
  
1. Objecte
  
1. L'objecte de la present convocatòria és regular el procediment de concessió d'ajudes per a la contractació laboral de doctors per al desplegament d'activitats d'I+D+I amb l'objectiu d'ampliar, de perfeccionar o de completar la seua formació i experiència cientificotècnica en entorns d'alta capacitat formativa, atenent de manera especial i prioritària les necessitats del sistema públic universitari valencià.
  
2. Les activitats d'I+D+I que es despleguen en el marc d'esta convocatòria corresponen a la categoria d'investigació fonamental, s'entén per estes les que permeten una ampliació de coneixements generals científics i tècnics no lligats a objectius industrials i comercials, segons ?l'Enquadrament Comunitari sobre Ajudes d'Estat d'investigació i desenvolupament- (96/C45/06) i, per tant, no es poden realitzar per compte o en col·laboració amb empreses.
  
2. Beneficiaris
  
Poden sol·licitar estes ajudes les següents entitats, ubicades a la Comunitat Valenciana:
  
a) Universitats públiques valencianes i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, a través dels seus centres, instituts, departaments, seccions o altres unitats d'investigació.
  
b) Qualsevol altres entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre.
  
3. Accions que es poder recolzar
  
1. La present convocatòria preveu les següents modalitats d'ajuda:
  
Modalitat A: ajudes per al cofinançament de contractes laborals vigents durant 2004 en segona o posterior anualitat formalitzats per part de les entitats sol·licitants en el marc del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenvolupament i Innovació Tecnològica (I+D+I) 2000-2003.
  
Modalitat B: noves ajudes per a la contractació laboral de doctors, que no estan inclosos en l'apartat anterior.
  
Modalitat C: renovació d'ajudes, si és el cas, fins a un màxim de 36 mesos, per a la contractació laboral de doctors per part d'entitats amb finalitat investigadora atorgades en el marc de la convocatòria regulada per la Resolució de 8 de maig de 2003, del director de l'Agència Valenciana de Ciència i Tecnologia (DOGV, de 20.05.2003).
  
4. Conceptes susceptibles d'ajuda i quantia d'estes
  
Les ajudes es destinen al cofinançament del cost de contractació dels investigadors per a l'entitat beneficiària.
  
La subvenció pot arribar al 50% del cost total subvencionable, en funció del resultat de l'avaluació, del seguiment i del control de les ajudes concedides anteriorment i de les disponibilitats pressupostàries.
  
5. Presentació de sol·licituds i termini
  
1. Els models d'impresos normalitzats (sol·licituds i altres documents) estan disponibles en l'adreça d'internet http.//www.cult.gva.es/dgeui/homepage.htm.
  
2. El termini de presentació de sol·licituds és d'un mes, comptador des de l'endemà de la publicació d'esta orde en el Diari Oficial de la Generalitat Valenciana.
  
3. Les sol·licituds i la documentació, així com qualsevol altre tipus de correspondència posterior, dirigides al director general d'Universitats i Investigació, es presenten en el Registre Auxiliar de la Direcció General d'Universitats i Investigació de la Conselleria de Cultura, Educació i Esport (C/ Colom, 66), o en qualsevol dels llocs i pels procediments a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999.
  
Si la sol·licitud es tramet per correu certificat, s'ha de presentar en la corresponent oficina de correus, en sobre obert perquè s'estampe el segell de la data en l'imprés de sol·licitud.
  
4. Cada entitat ha de presentar una única sol·licitud on ha de figurar, per a cada modalitat, la relació de propostes de cofinançament de contractes en el marc que establix la present convocatòria.
  
5. Les sol·licituds han d'anar firmades pel representant legal de l'entitat sol·licitant. La dita conformitat significa el compromís de l'entitat a donar suport a la correcta realització de les activitats objecte de l'ajuda.
  
6. Les entitats sol·licitants presenten en doble exemplar els documents següents, segons els impresos normalitzats disponibles en l'adreça d'internet http://www.cult.gva.es/dgeui/homepage.htm
  
a) Imprés de sol·licitud emplenat (imprés 33549).
  
b) Declaració responsable, firmada pel representant legal de l'entitat sol·licitant, amb l'enumeració de les ajudes sol·licitades i / o concedides fins al moment de la presentació de la sol·licitud, per a finançar cada una de les contractacions (imprés 33556).
  
c) Declaració responsable, firmada pel representant legal en matèria d'investigació de l'entitat sol·licitant, que els contractes estan vigents en la data de presentació de la corresponent sol·licitud d'ajuda o, si és el cas, de la data de resolució d'estos (sempre produïda en l'exercici 2004).
  
d) Per a la modalitat A:
  
d.1) Còpia confrontada dels corresponents contractes subscrits per a la incorporació dels investigadors als sistema espanyol de ciència i tecnologia, sempre que no s'hagen presentat en les convocatòries corresponents a exercicis anteriors.
  
e) Per a la modalitat B:
  
e.1) Currículum de la persona (imprés 33727).
  
e.2) Currículum del grup d'investigació en el qual s'integrarà (imprés 33497).
  
e.3) Còpia del corresponent contracte. En el cas de contractes subscrits amb posterioritat a la data de presentació de sol·licituds, esta còpia s'ha de remetre a la Direcció General d'Universitats i Investigació en el termini de deu dies des de la data de la seua subscripció.
  
e.4) Informe de la necessitat de la contractació i del treball a desplegar per la persona contractada i pel grup en el qual s'integra (imprés 33642).
  
f) Per a la modalitat C:
  
f.1) Informe cientificotècnic del treball desplegat per part de l'investigador durant el període de gaudi de l'ajuda, firmat per l'investigador i pel responsable del grup d'investigació.
  
6. Instrucció del procediment
  
1. L'òrgan encarregat de la instrucció del procediment és la Direcció General d'Universitats i Investigació que, d'ofici, acorda totes les actuacions necessàries per a la determinació, el coneixement i la comprovació de les dades en virtut de les quals s'ha de dictar la resolució.
  
2. Finalitzat el termini de presentació de sol·licituds, i una vegada revisades estes, per mitjà de resolució del director general d'Universitats i Investigació, es publicarà en el tauler d'anuncis de la Conselleria de Cultura, Educació i Esport, i en l'adreça d'internet indicada en l'apartat 5.1 d'este annex, una relació de totes les sol·licituds que no reunisquen els requisits exigits (una per cada tipus d'ajuda), perquè en el termini de deu dies s'esmene la falta o es complete la documentació preceptiva, amb indicació que, si així no es fa, es tindrà per desistida la sol·licitud, amb la resolució prèvia en la qual es declare esta circumstància i amb indicació dels fets produïts i de les normes que són d'aplicació.
  
Així mateix, en la mateixa resolució es farà pública la relació provisional de sol·licituds excloses, amb expressió de la causa d'exclusió, perquè els interessats presenten les al·legacions que consideren oportunes en el mateix termini de deu dies.
  
3. Transcorregut el termini anterior, per mitjà de resolució del director general d'Universitats i Investigació, es publicarà en el tauler d'anuncis abans esmentat i en l'adreça d'internet abans referida, les relacions definitives d'admesos, d'exclosos i de desistits en la convocatòria.
  
4. L'avaluació i la selecció de les sol·licituds es fa tenint en compte exclusivament la documentació aportada en la sol·licitud, per la qual cosa es prescindix del tràmit d'audiència, d'acord amb el que disposa l'article 84 de la Llei 30/1992, de 26 de novembre.
  
5. L'arreplegada de la documentació presentada, per a les sol·licituds excloses, desistides o desestimades després del procés de selecció, es pot fer dins dels sis mesos següents a la resolució definitiva de la convocatòria. La documentació no arreplegada transcorregut este termini pot ser destruïda.
  
6. Les ajudes objecte de regulació en esta orde no establixen cap vinculació laboral o administrativa entre els beneficiaris i la Generalitat Valenciana.
  
7. Avaluació i selecció
  
1. Per a l'avaluació cientificotècnica dels criteris descrits en l'apartat 8 de la present orde, la Direcció General d'Universitats i Investigació pot demanar l'assessorament de l'Agència Nacional d'Avaluació i Prospectiva i/o dels experts en les matèries específiques que es consideren necessaris.
  
2. Realitzada l'avaluació cientificotècnica, l'òrgan competent per a gestionar estes ajudes, eleva al director general d'universitats i investigació la proposta de les sol·licituds seleccionades i del pressupost per al seu finançament.
  
8. Criteris d'avaluació de les sol·licituds
  
1. Per a l'avaluació de propostes de cofinançament de la modalitat B s'establixen els següents criteris:
  
a) Currículum vitae de l'equip d'investigació en el qual s'integra l'investigador contractat.
  
b) Currículum vitae de l'investigador contractat.
  
c) Adequació del currículum vitae dels titulats al treball tècnic o d'investigació proposat.
  
9. Resolució de concessió de les ajudes
  
1. Finalitzat el procés de selecció, la concessió o la denegació de les ajudes es realitza per resolució del director general d'Universitats i Investigació, per delegació del conseller de Cultura, Educació i Esport. La resolució de concessió es publica en el Diari Oficial de la Generalitat Valenciana. La motivació de la resolució que s'adopte queda acreditada en l'expedient.
  
2. El termini màxim per a resoldre les sol·licituds presentades i per a la concessió de les ajudes que s'establixen en la present convocatòria és de sis mesos comptadors des de la data de publicació d'esta en el Diari Oficial de la Generalitat valenciana. El còmput d'este termini s'interromp durant el termini requerit per a l'esmena i millora de la sol·licitud per part de l'interessat. Transcorregut el dit termini sense que s'haja dictat resolució s'entén desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les resolucions a què fan referència els apartats 6.3 i 9.1 del present annex esgoten la via administrativa i contra les quals es pot interposar, amb caràcter potestatiu, recurs de reposició davant l'òrgan que va dictar l'acte, en el termini d'un mes comptador des de l'endemà de la publicació de la resolució corresponent o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la resolució corresponent.
  
4. L'import de les ajudes regulades en esta orde en cap cas pot ser d'una quantia tal que aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desplegar el beneficiari.
  
10. Compatibilitats de les ajudes
  
Les ajudes concedides per raó de la present convocatòria, tenen la naturalesa jurídica de subvencions i són compatibles amb altres, qualsevol que siga la seua naturalesa i l'administració o entitat que les concedix, sempre la suma de totes elles no supere el cost de la contractació subvencionada.
  
En este cas, quan la subvenció principal siga la de la Generalitat Valenciana, correspon el reintegrament de l'excés obtingut sobre el cost de l'activitat desplegada.
  
11. Obligacions de les entitats beneficiàries
  
1. Els beneficiaris estan subjectes a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
2. Els beneficiaris estan obligats a realitzar l'activitat subvencionada en els termes de la resolució de concessió, i a justificar la seua realització en els terminis establits.
  
3. En particular, els beneficiaris estan obligats a:
  
a) Realitzar l'activitat o adoptar el comportament que fonamenta la concessió de la subvenció. Qualsevol canvi que s'introduïsca en les condicions de realització de l'activitat ha de ser comunicat per a la seua autorització o denegació, si és el cas.
  
b) Acreditar, davant la Conselleria de Cultura, Educació i Esport la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda.
  
c) Facilitar les actuacions de control financer que corresponen a la Intervenció General de la Generalitat Valenciana, i altres òrgans de control de les institucions autonòmiques i de la Unió Europea, en relació amb les subvencions concedides.
  
d) Comunicar a la Direcció General d'Universitats i Investigació l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat.
  
e) Reintegrar, quan pertoque segons el que preveu esta orde, i en el termini d'un mes des de la notificació corresponent, els imports concernents a les ajudes concedides, i trametre còpia del document acreditatiu del reintegrament a la Direcció General d'Universitats i Investigació.
  
f) Si els beneficiaris són entitats privades no previstes en l'article 5 de la Llei d'Hisenda Pública de la Generalitat Valenciana: acreditar, si és el cas, que estan al corrent en les seues obligacions tributàries i davant la Seguretat Social, amb caràcter previ al pagament de la subvenció, en els termes establits en l'Orde de 30 de maig de 1996, de la Conselleria d'Economia i Hisenda, sobre la forma d'acreditar per part dels beneficiaris de les subvencions, l'exigència que preveu l'article 47.7 del text refós de la Llei d'Hisenda Pública de la Generalitat Valenciana. A estos efectes els beneficiaris han de presentar els oportuns certificats del compliment de les obligacions fiscals i amb la Seguretat Social referits a la data d'atorgament de les subvencions, expedits per la corresponent delegació de l'Agència Estatal d'Administració Tributària, per la Direcció Territorial d'Economia i Hisenda que corresponga i per la Direcció Provincial de la Tresoreria General de la Seguretat Social.
  
g) Quan les entitats beneficiàries hagen d'aportar, d'acord amb la legislació que els és d'aplicació, garanties per a la bestreta de subvencions, la garantia consistix en un aval bancari per un import igual a la quantitat anticipada.
  
h) Fer constar en les memòries anuals que es redacten, així com en els treballs i les activitats realitzats, el patrocini de la Generalitat Valenciana.
  
12. Acceptació de les ajudes
  
Si transcorreguts 15 dies des de la publicació en el Diari Oficial de la Generalitat Valenciana de la resolució de concessió de l'ajuda, l'entitat beneficiària no haguera acceptat expressament la dita ajuda per mitjà d'escrit dirigit a la Direcció General d'universitats i Investigació, s'entén que renuncia a l'ajuda concedida.
  
13. Seguiment i control de les accions
  
1. El seguiment cientificotècnic de les ajudes concedides és competència del director general d'Universitats i Investigació, qui establix els procediments adequats per a això, i designarà, si és el cas, els òrgans, les comissions o els experts que considere necessaris per a realitzar les oportunes actuacions de seguiment i de comprovació de l'aplicació de l'ajuda.
  
2. Tota alteració tant de les condicions tingudes en compte per a la concessió d'estes ajudes, com dels requisits i de les condicions establits en la present convocatòria i, en tot cas, l'obtenció concurrent de subvencions o ajudes concedides per altres administracions o ens públics o privats, de qualsevol nacionalitat, pot donar lloc a la modificació de la resolució de concessió. La justificació dels gastos per quanties inferiors a la subvenció concedida fixada en la resolució de concessió, comporta una reducció de l'ajuda o, si és el cas, l'obligació del reintegrament de la diferència.
  
3. L'incompliment total o parcial de qualsevol dels requisits i de les obligacions establides en la present orde i la resta de normes que són d'aplicació, així com de les condicions que, si és el cas, s'establixen en la corresponent resolució de concessió, comporta, amb l'audiència prèvia amb la persona interessada, l'inici d'un expedient de revocació total o parcial de l'ajuda concedida per part de la Direcció General d'Universitats i Investigació, i a l'obligació de reintegrar esta junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat Valenciana. En particular, són causes d'incompliment les següents:
  
a) Incompliment de l'obligació de justificació en els termes establits.
  
b) Incompliment de la finalitat per a la qual va ser concedida la beca o ajuda.
  
c) Quan resulte acreditada, per mitjà del seguiment que de les accions subvencionades efectua la Direcció General d'Universitats i Investigació, la inadequació del gasto efectivament realitzat al proposat i a l'adjudicat.
  
4. Quan en l'exercici de les funcions d'inspecció o de control, es deduïsquen indicis de la incorrecta obtenció, gaudi o destinació de la beca o ajuda percebuda, els agents encarregats de les dites funcions poden acordar la retenció de les factures, els documents equivalents o substitutius i de qualsevol altre document relatiu a les operacions en què es manifesten els dits indicis.
  
14. Cessió de dades
  
La participació en la present convocatòria implica l'acceptació de la cessió, a favor de les administracions públiques, de les dades contingudes tant en la sol·licitud presentada com, si és el cas, en la resolució de concessió, a l'efecte d'estadística, d'avaluació i de seguiment.
  
15. Justificació i pagament de les ajudes
  
1. El lliurament de les ajudes es realitza directament a les entitats beneficiàries, en els termes que establix la Llei 17/2003, de 30 de desembre, de Pressuposts de la Generalitat Valenciana per a l'exercici 2004, i es poden fer efectives en la seua totalitat a partir del moment de la seua concessió.
  
2. Als efectes de justificació de les ajudes, les entitats beneficiàries han de trametre a la Direcció General d'Universitats i Investigació la següent documentació:
  
a) En el cas d'entitats que han de retre comptes a la Generalitat Valenciana, les ajudes es justifiquen per mitjà de certificació expedida per l'òrgan competent on s'expresse que l'ajuda ha sigut correctament registrada en la comptabilitat de l'entitat; que els fons percebuts s'han destinat a realitzar l'activitat per a la qual van ser concedits i que la documentació original acreditativa del gasto realitzat es troba en les dependències d'esta, a disposició de la Direcció General d'Universitats i Investigació, de la Intervenció General de la Generalitat Valenciana i de la Sindicatura de Comptes, i s'adjuntarà una relació detallada dels gastos realitzats a càrrec de la subvenció. Estes entitats han de conservar els originals de les factures i altres justificants de gasto durant el període legalment establit.
  
b) La resta d'entitats, tots els originals o les còpies compulsades dels justificants dels gastos realitzats com a conseqüència de les contractacions a les quals esta subvenció dóna suport, expedits d'acord amb la normativa vigent. Per a la justificació dels gastos realitzats s'admeten les còpies de les nòmines, acompanyades dels butlletins de cotització TC1 i TC2 del personal contractat, i com a justificants de pagament efectiu es considera suficient el rebut del titulat contractat, firmat i amb data, per la totalitat dels pagaments que s'han realitzat dins del període computable, o bé, poden presentar-se els justificants bancaris de l'eixida de fons.
  
3. Amb caràcter general, el termini per a la presentació de les justificacions acaba el 31 de gener de 2005, si s'ha anticipat el pagament de l'ajuda i el 10 de desembre de 2004, si no ha hagut pagament anticipat.
  
16. Responsabilitats